Boeing 787
Boeing 787 (Boeing 787 Dreamliner) jeste širokotrupni putnički avion srednje veličine, koji trenutno razvija Boeing. Avion je u saobraćaj ušao 2009, godinu kasnije od planiranog. U ponudi su tri verzije, koje mogu primiti između 200 i 350 putnika. U početku poznat pod imenom 7E7, ovaj avion trebao bi biti izuzetno efikasan u pogledu potrošnje goriva (trošit će čak 20% manje u odnosu na postojeće avione). To će se postići motorima nove generacije i time što će većina aviona biti izgrađena od izuzetno lakih kompozitnih materijala. Dijelovi aviona bit će pravljeni u Japanu i Italiji, dok će se finalno sklapanje vršiti u Seattleu.